text: Regionsrådsmedlem misbrugt i forfalskede mails
  20 marts 2014 kl. 09.25
  Regionsrådsmedlem Stephanie Lose (V) er blevet misbrugt som afsender af en række forfalskede mails og sms?er. Region Syddanmark har meldt sagen til politiet.
  Gennem mere end et halvt år er regionsrådsmedlem Stephanie Loses navn blevet misbrugt gennem forfalskede mail og sms?er. En sundhedsprofessionel, der vil åbne en privat klinik, har fejlagtigt fået det indtryk, at Stephanie Lose lover vedkommende en kontrakt.
  - Det er grænseoverskridende og ubehageligt. Det er jo ikke bare mit navn, men mit embede som politiker, der er blevet misbrugt, siger regionsrådsmedlem Stephanie Lose til TV SYD.
  Region Syddanmark er i besiddelse af dokumenter, der viser, at en konsulent over for den sundhedsprofessionelle giver indtrykket af, at vedkommende kender og har haft kontakt med Stephanie Lose. Hun kender imidlertid intet til hverken konsulenten eller planerne om privatklinikken.
  